**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март“ № 3, тел. 03641/20-19, факс 03641/70-24,oik0915@cik.bg**

**П Р О Т О К О Л № 9**

Днес 25.09.2019 г. от 17:30 часа се проведе заседание на общинската избирателна комисия, на което присъстваха следните лица: председател – Таня Йоскова Кафадарова, зам. председател – Атанас Славчев Тюрдиев, зам. председател – Златка Славчева Петкова, секретар – Лейла Юмер Караибрям и членовете Иван Симеонов Иванов, Валери Тодоров Вълчев, Момчил Александров Карамфилов, Радка Петрова Костова, Христо Гинев Харитев, Юлиян Данаилов Петлев.

Отсъстваха: Обретко Самуилов Самуилов, член и Анастасия Чавдарова Хаджиева-Цолова, член – по уважителни причини и Евелина Миткова Календжиева, член – по неуважителни причини.

Заседанието протече при следния

**Д Н Е В Е Н Р Е Д:**

1. Заличаване на регистрация на кандидат за кмет на кметство, предложен от ПП „ДОСТ” за участие в изборите за общински съветници и за кметове на 27.10.2019 г. в община Крумовград.

2. Жребий за определяне на реда за представяне в диспутите по регионалните радио- и телевизионни центрове на БНР и БНТ в изборите за общински съветници и кметове на 27 октомври 2019 г.

**ПО ТОЧКА ПЪРВА**

Председателят на ОИК запозна членовете за постъпило заявление с вх. №28/25.09.2019 г. от кандидата за кмет на кметство с. Багрилци: Сабри Юсеин Дауд, регистриран с решение № 48 от 24.09.2019 г. на ОИК Крумовград. В заявлението си кандидатът заявява, че желае регистрацията му като кандидат за кмет на кметство с. Багрилци, предложен от ПП „ДОСТ” да бъде заличена.

Правната възможност за това волеизявление от лицето следва да се изведе от разпоредбата на чл. 397, ал.1 от Изборния кодекс, според която при наличие на кумулативно изброените изисквания, право да бъде избиран има лицето, което отговаря на посочените изисквания. Но това е право на кандидата, а не негово задължение. Предвид тази разпоредба след като лицето е подало заявление, в което заявява, че се отказва от регистрацията си като кандидат за кмет на кметство с. Багрилци, общ. Крумовград, ОИК следва да се съобрази и уважи с това негово волеизявление.

Предвид гореизложеното и на основание чл. 87, ал. 1, т. 1 във връзка с чл. 397, ал. 1 от Изборния кодекс Общинската избирателна комисия взе следното решение:

**ЗАЛИЧАВА**регистрацията наСабри Юсеин Дауд **за кандидат за кмет на кметство с. Багрилци,**предложен от политическа партия „ДОСТ” за участие в изборите за общински съветници и за кметове на 27 октомври 2019 г. в община Крумовград.

Да бъде уведомена политическа партия „ДОСТ”, относно направеното заличаване на предложения кандидат за кмет на кметство с. Багрилци, общ. Крумовград.

Гласували **10** членове на ОИК: **за – 10** (Таня Йоскова Кафадарова, Атанас Славчев Тюрдиев, Златка Славчева Петкова, Лейла Юмер Караибрям, Иван Симеонов Иванов, Валери Тодоров Вълчев, Момчил Александров Карамфилов, Радка Петрова Костова, Христо Гинев Харитев, Юлиян Данаилов Петлев); **против – няма.**

Номерът на решението е 49.

**ПО ТОЧКА ВТОРА**

Председателят на ОИК запозна членовете на комисията с т. 1 от Решение № 1097-МИ/13.09.2019 г. на Централна избирателна комисия всяка общинска избирателна комисия провежда самостоятелен жребий за определяне поредността за участие в диспутите по регионалните радио- и телевизионни центрове на БНР и БНТ.

На основание чл. 87, ал. 1, т. 1 и чл. 196, ал. 3 от Изборния кодекс и в изпълнение на Решение № 1097-МИ от 13 септември 2019 на Централна избирателна комисия, Общинска избирателна комисия Крумовград проведе следната процедура за теглене на жребии за определяне на реда за представяне в диспутите по регионалните радио- и телевизионни центрове на БНР и БНТ на регистрираните в ОИК - Крумовград, за участие в изборите за общински съветници и за кметове партии и коалиции:

  Жребият се води от председателя на ОИК - Крумовград. В една кутия се поставят еднакви по размер непрозрачни пликове, всеки от които съдържа име на присъстващ член на ОИК и без плик с името на провеждащия жребия. Кутията се обозначава с надпис „ОИК“.

В друга кутия се поставят еднакви по размер непрозрачни пликове, всеки от които съдържа пълното или съкратеното наименование на партия, коалиция и местна коалиция, регистрирани пред ОИК - Крумовград поне за един вид избор и без да се повтарят. Наименованието на партията и коалицията се изписват съгласно решението на ОИК за регистрация в частта относно наименованието за изписване в бюлетините в изборите за общински съветници и за кметове.

Кутията се обозначава с надпис „ПАРТИИ И КОАЛИЦИИ“.

Водещият жребия изтегли плик от първата кутия и обяви името на член на ОИК, който пристъпи към последователно теглене на пликове от втората кутия.

Определеният чрез жребия член на ОИК изтегли от втората кутия с надпис „ПАРТИИ И КОАЛИЦИИ“ последователно по един плик до изчерпването им. Поредността на изтеглените пликове определя и последователността на изявата на партията и коалицията в диспутите по регионалния радио- и/или телевизионен оператор.

Резултатът от жребия е следният:

|  |  |
| --- | --- |
| Последователността за участие в диспутите по регионалните радио- и телевизионни центрове на БНР и БНТ | Партия/коалиция |
| 1 | Коалиция „БСП ЗА БЪЛГАРИЯ“ |
| 2 | ПП „ДОСТ“ |
| 3 | ПП ГЕРБ |
| 4 | ПП „Движение за права и свободи |
| 5 | ПП „Обединена социалдемокрация“ |

Предвид гореизложеното, резултатите, получени от проведения жребий, на основание чл. 87, ал. 1, т. 1 и чл. 196, ал. 3 от Изборния кодекс и в изпълнение на Решение № 1097-МИ от 13 септември 2019 на Централна избирателна комисия за процедура за определяне чрез жребий на реда за представянето на партиите, коалициите и местните коалиции в диспутите по регионалните радио- и телевизионни центрове на БНР и БНТ в изборите на 27 октомври 2019 год., Общинска избирателна комисия – Крумовград

**Р Е Ш И:**

ОПРЕДЕЛЯ реда за представянето на партиите и коалициите в диспутите по регионалните радио- и телевизионни центрове на БНР и БНТ в изборите на 27 октомври 2019 год., както следва:

|  |  |
| --- | --- |
| Последователността за участие в диспутите по регионалните радио- и телевизионни центрове на БНР и БНТ | Партия/коалиция |
| 1 | Коалиция „БСП ЗА БЪЛГАРИЯ“ |
| 2 | ПП „ДОСТ“ |
| 3 | ПП ГЕРБ |
| 4 | ПП „Движение за права и свободи |
| 5 | ПП „Обединена социалдемокрация“ |

Гласували **10** членове на ОИК: **за – 10** (Таня Йоскова Кафадарова, Атанас Славчев Тюрдиев, Златка Славчева Петкова, Лейла Юмер Караибрям, Иван Симеонов Иванов, Валери Тодоров Вълчев, Момчил Александров Карамфилов, Радка Петрова Костова, Христо Гинев Харитев, Юлиян Данаилов Петлев); **против – няма.**

Номерът на решението е 50.

Поради изчерпване на дневния ред заседанието беше закрито от председателя на комисията.

Председател ОИК:………….

/Таня Кафадарова/

Секретар ОИК:…………

/Лейла Караибрям/